Nu kommer Ford Capri som VW-elbil

Til næste år kommer den elektriske Ford Explorer, der er det første resultat af det umage samarbejde mellem Ford og Volkswagen. Men der åbenbart mere i vente. En coupé-crossover, der går under det ikoniske navn Ford Capri. Om den ender med det navn er uvist, men det er, hvad den kaldes p.t.

Ligesom Explorer skal Capri bygges på Volkswagens MEB-platform. Den vil sandsynligvis svare til en ID.5, så vi kan se frem til en bil med en rækkevidde på 500+ WLTP-kilometer og 286 heste. Hvis altså Ford vælger den seneste VW-motor.

Engelske Autocaar er kommet i besiddelse af de første billeder af Ford Capri. Selv om den er klædt i camouflage giver de et godt indtryk af bilens former og størrelse.

The Ford Capri is set to return as a coupé-crossover based on the Ford Explorer, and we've just caught it testing https://t.co/LrbsXU08Vu pic.twitter.com/6W6lY3qUru
— Autocar (@autocar) November 10, 2023

Ford Capri så oprindeligt dagens lys i 1968. Den var designet af Philip T. Clark, som også var involveret i designet af Ford Mustang. Sidste produktionsår for Capri var 1986 og der var der blevet fremstillet mere end 1.8 millioner eksemplarer.

Ford har flere elbiler på vej i Europa og har tidligere bekræftet, at de vil lancere en elbil under navnet Ford Puma. Den får et mere kompakt format og vil blive vist frem næste år.

Læs mere: Ford Explorer er blevet 100% elektrisk.

Nu kommer Ford Capri som VW-elbil